Paris St Germain iridu lil Alessandro Florenzi għal kollox Iċ-champions Franċiżi Paris St Germain se jippruvaw jiftiehmu ma' AS Roma sabiex jieħdu għal kollox lid-difensur lemini Alessandro Florenzi. Dan tal-aħħar għandu 29 sena u wara li f'dawn l-aħħar xhur iddiżappunta xi ftit fil-wirijiet tiegħu, fil-belt kapitali Franċiża irnexxielu jipproduċi l-wirjiet tipiċi tiegħu tant li kkonvinċa anke lill-coach Thomas Tuchel. S'issa Florenzi lagħab ħames logħbiet mal-Pariġini u skorja żewġ goals. Anke r-rieda ta' dan il-player hi li jsib postu ma' dan il-club wara li Roma ma tantx jidhru interessati li jżommu. Bħalissa Florenzi jinsab fuq bażi ta' self għalkemm ħafna jsostnu li m'għandhiex tkun problema sabiex jgħaddi għal mat-tim li jilgħab fil-Parc des Princes. Fil-passat huwa lagħab ukoll ma' Crotone u Valencia. Hu kien ilu ma' Roma sa mis-sena 2011 fejn b'kollox hu lagħab 227 partita u skorja 25 goal.